امير محمد عبد الرحمن المولى الصلبى و المعروف باسم ابو ابراهيم الهاشمى القرشى (1 اكتوبر 1976 - 3 فبراير 2022) كان عسكرى برتبه قائد وحده و مقاتل و ارهابى من العراق و كان الزعيم التانى لتنظيم داعش. كان الخليفه التانى لتنظيم الدوله الاسلاميه (داعش), تم مبايعته بعدما اتقتل ابو بكر البغدادى فى 27 اكتوبر سنة 2019, تم الاعلان عن اختياره من "مجلس شورى الدوله الاسلاميه" فى 31 اكتوبر سنة 2019. ابو ابراهيم الهاشمى القرشى من مواليد يوم 1 اكتوبر سنة 1976 فى تلعفر او الموصل. درس فى جامعة الموصل. ابو ابراهيم الهاشمى القرشى مات فى 3 فبراير سنة 2022, نفذت مروحيات امريكيه من طراز اباتشى انزال جوى فى محيط بلدة اطمه فى شمال ادلب مع طيران مكثف لطيارات استطلاع مذخره و مسيره عن بعد فى سما المنطقه و حاصرت قوات الانزال بيت و نادت بمكبرات الصوت مطالبه المستهدفين بتسليم نفسهم مع تهديدات بتدمير البيت, بدت بالاشتباك مع الموجودين فى البيت المحاصر و استمرت الاشتباكات لمدة ساعتين و اتعرضت واحده من الطيارات المهاجمه لعطل ميكانيكى فى تنفيذ العمليه و قامت القوات الامريكيه بتفجيرها بغارات جويه من طيارات مسيره, الاهالى لاقو حطامها فى ناحية جنديرس جنب عفرين, و سابت قوات الانزال المنطقه المستهدفه, و وصلت فرق من الدفاع المدنى السورى للبيت المستهدف و اخلت الجثث الموجوده فيه و اللى كان عددها 13 بينها جثث ستات و اطفال و انقذت طفله واحده بس كانت متصابه بجروح, اعلن الرئيس الامريكى جو بايدن, الخميس 3 فبراير سنة 2022, تنفيذ القوات العسكريه الامريكيه عمليه خاصه فى شمال غرب سوريا نجحت بتصفية زعيم تنظيم داعش ابو ابراهيم الهاشمى القرشى لما فجر نفسه وقت تعرضه للهجوم بحزام ناسف كان لابسه.